Rikunarita-ORG/Wikinium huggingface dataset:
# Monofoniya

Monofonik səsin diaqramı.
**Monofoniya** (q.yun. μόνος – tək; φωνή – səs) — bir neçə mənbədən (məsələn, orkestr alətlərindən) gələn səs dalğalarını birlikdə bir daşıyıcı üzərinə yazan səsyazma üsulu. Yazı ümumi qurğudan (məsələn, renroduktordan) səsləndirilir. Bu zaman müxtəlif mənbələrdən alınmış səslər sanki bir nöqtədən eşidildiyi üçün səslənmənin perspektivliyi təhrif olunur, səsin tembri dəyişir, ayrı-ayrı mənbələrə uyğun səslərin eşidilmə dəqiqliyi azalır və s. Monofonik səsyazma tədricən daha təkmil stereofonik səsyazma ilə əvəz olunur.

## İstinadlar
# Geym over

Torus Tooper oyununda görünən "GAME OVER" mətni
"Game over" və ya "**oyun bitdi**" Videooyunlarda oyunun bitdiyini bildirən mesajdır. Oyunçunun bütün canlarını itirməsi ya da zəruri bir missiyanın uğursuz nəticələnməsi kimi hallarda oyunun gedişatını dayandıran və mənfi kimi qəbul edilən bir mesaj olsa da bəzi oyunlarda uğurlu sona çatdıqda da göstərilir. Bu ifadə mənfi qəbul edildiyinə görə zaman keçdikcə bədbəxtliklə əlaqələndirilərək jarqonda yer almışdır.

## İstinadlar
# Yoko Kanno

| Yoko Kanno |
| --- |
| yap. 菅野よう子 |
|  |
| Ümumi məlumatlar |
| Doğum adı | 菅野 洋子 |
| Doğum tarixi | 18 mart 1963(1963-03-18) (63 yaş) |
| Doğum yeri | * Senday, Miyaqi prefekturası, Yaponiya[…]
 |
| Musiqiçi məlumatları |
| Fəaliyyəti | bəstəkar, müğənni, cazmen, dicey-prodüser[d], aranjimançı[d], klavişçi[d], film bəstəkarı |
| Fəaliyyət illəri |
1986-cı ildən |
| Janrlar | pop musiqisi, klassik musiqi, caz, blüz, ambient, J-pop[d], art-rok |
| Musiqi alətləri | akkordeon, piano, elektron klaviatura[d] |
| Təhsili | * Vaseda Universiteti,
* Paris Konservatoriyası
 |
| yokokanno.ch |
|  Vikianbarda əlaqəli mediafayllar |

**Yoko Kanno** (yap. 菅野 よう子 Kanno Yōko; 18 mart 1963, Senday[…]) — Yaponiyalı bəstəkar və musiqiçi, daha çox anime filmləri və kompüter oyunları üçün yazdığı saundtreklər ilə tanınır. "Meow on the Bridge" və "Captain Duckling Records" şirkətləri ilə əməkdaşlıq edir.

## Həyatı

### Yaradıcılıq fəaliyyəti

### Şəxsi həyatı

Musiqi ilə yanaşı, Kanno fotoqrafiya və yazını sevir.

## İstinadlar

## Xarici keçidlər

* YOKO KANNO RƏSMİ (rəsmi sayt)
* Meow on the Bridge: Rəsmi musiqi satış saytı
* Yoko Kanno Rəsmi (@YokoKannoCH) — Twitter
# Keşa

| Keşa |
| --- |
| ing. Kesha |
|  |
| Ümumi məlumatlar |
| Doğum adı | Kesha Rose Sebert |
| Ləqəbi | Ke$ha |
| Doğum tarixi | 1 mart 1987(1987-03-01) (39 yaş) |
| Doğum yeri | * Los-Anceles, Los-Anceles dairəsi, Kaliforniya, ABŞ
 |
| Musiqiçi məlumatları |
| Fəaliyyəti | Müğənni, Musiqiçi, Söz yazıçısı, Aktrisa |
| Fəaliyyət illəri | 2005-günümüzə |
| Janr | Pop |
| Musiqi alətləri | Gitara, Sintezatoru |
| Səs tembri | Kontralto |
| Albom şirkətləri | RCA Records, Sony Music |
|  |
| keshaofficial.com |
|  Vikianbarda əlaqəli mediafayllar |

**Keşa** (kimi üsullu **Ke$ha**; əsl adı: **Kesha Rosi Seberti** ing. Kesha Rose Sebert, 1 mart 1987, Los-Anceles, Kaliforniya) — ABŞ-li müğənni və bəstəkar. 2005-ci ildə, on səkkiz yaşındaykən, Dr. Luke'un val və nəşriyyat şirkəti ilə saziş imzalamışdır. O zamandan bəri təsirli bir musiqiçi olmasına baxmayaraq, başqa sənətçilər üçün mahnı sözü yazdı (The Veronicas'ın "This Love" adlı mahnısının sözlərini yazmışdır) və arxa vokallarda yer aldı, 2008-ci ildə Britney Spearsın *Circus* albomunda olan "Lace and Leather "mahnısında arxa vokalda iştirak edən Kesha, yenə eyni il içində Katy Perrynin siyahı başı mahnısı" I Kissed a Girl "ün video klipində iştirak etmişdir. "Kesha"nın atılımı isə 2009-cu ilin əvvəlində Flo Rida'nın təklisi "Right Round" mahnısı ilə birlikdə oldu. Amerikalı rap müğənnisi Flo Rida ilə 2009-cu ildə etdiyi "Right Round" adlı düet, Amerikada bir həftəiçində 630.000 dəfə endirilərək, Amerikan musiqi tarixində bir həftəiçində rəqəmsal olaraq ən çox endirilən mahnısı oldu.

## Albomları

* Animal (2010)
* Cannibal (2010)

## İstinadlar

## Xarici keçidlər

*
# Dans-pop

| Dans-pop |
| --- |
|  |
| Yarandığı dövr | 1980 |
| Ölkə | * ABŞ
 |

**Dans-pop** — Rəqs yönümlü pop musiqi, 1980-ci illərdən başlayan post-disko dövründə inkişaf etmişdir.

## İstinadlar
# Buxar

**Buxar** və ya **buğ** — fizika, kimya və mühəndislikdə buxarlaşmış suyu ifadə edir. 100 dərəcə ətrafındakı istilikdə və standart atmosferik təzyiqdə buxar, safdır, şəffaf qaz halındadır və maye haldakı sudan 1600 qat daha həcimlidir. Buxar suyun qaynama nöqtəsindən daha istidir. Daha yüksək temperaturlardakı buxara qızdırlmış buxar deyilir.

Maye haldakı su, çox isti maye bir maddə ilə təmas etdiyində (məsələn lava və ya ərimiş metal), çox tez olaraq buxar halına gələ bilər. Buna buxar partlaması deylir. Bu partlayış xüsusilə bağlı sahələrdə ani təzyiq dəyişikliyi səbəbiylə, son dərəcə böyük ziyanlara səbəb ola bilər.

Buxar maşınında buxar vasitəsilə turbin və ya porşenin hərəkətini təmin etmək mümkün olur. Digər sənaye proseslərində buxar borular vasitəsilə yığdığı enerjini istilik transferi ilə köçürür. Buxardakı yığılmış təzyiqin səbəbi suyun yüksək buxarlanma istiliyidir. Mühəndislər buxar maşınlarını modellemek üçün ideal termodinamik çevrim olan Rankine çevrimini istifadə edirlər.

Buxar 2 cür olur: **Doyan** və **doymayan** buxar. Doyan buxar öz mayesi ilə dinamik tarazlıqda olan, doymayan buxar isə öz mayesi ilə dinamik tarazlıqda olmayan buxardır

## Entalpi-entropiya diaqramı

Buxar, sənaye xaricində sauna və hamam kimi yerlərdə də istilik və insanlar üzərindəki müalicə təsirləri təmin etmək üçün istifadə edilər.

ABŞ-də elektrik enerjisi istehsalının 90%-ından çoxu axıcı olaraq buxar istifadə buxar turbinləri ilə təmin edilməkdədir. Buxar türbininde enerji səmərəsini maksimizə etmək üçün aşağı təzyiqdə, buxarın soyuqladmaqla su halına gəlməsi tez-tez meydana gəlir. Lakin bu vəziyyətin (yaş-buxar), korozyona səbəb olmaması üçün müddət çox diqqətli bir şəkildə nəzarət edilməlidir.
# Mətn prosessoru

Microsoft Word 2003 mətn prosessoru
LibreOffice Writer mətn prosessorunun Linux üzərindəki görüntüsü
**Mətn prosessoru** — mətnlər yaradılması, redaktəsi, formatlaşdırılması üçün istifadə olunan proqramlardır. Mətn redaktorlarından fərqli olaraq mətn prosessorları yalnız mətnlərlə deyil, eyni zamanda cədvəllərlə, şəkillərlə işləmək və hesablamalar aparmaq üçün də istifadə oluna bilərlər. Mətn prosessorundan istifadə etməklə vizit kartları, açıqcalar, təqvimlər və digər sənədlər yaratmaq mümkündür.

Windows ƏS-da mətn prosessoruna Wordpad daxildir. Wordpad-ın genişlənməsi isə **.rtf**-dir.

Daha geniş istifadə olunan mətn prosessorlarına Word 6.0, 7.0, 97, 2000, 2003, 2007, Leksikon 9.0, AmiPro 3.1, LibreOffice Writer və s. misal göstərmək olar. Windows ƏS-da mətn prosessoruna Ofis Proqramları siyahısına daxil olan Microsoft Word-ün genişlənməsi isə **.docx**-dur. Çarpaz platformada işləyən LibreOffice Writer-nin genişlənməsi isə **.ott** və ya **.otf**-dur

## Populyar mətn prosessorları

* AbiWord
* Adobe InCopy
* Apple iWork Pages
* ChiWriter
* JWPce
* LaTeX
* Lotus WordPro
* LibreOffice Writer
* Microsoft Word
* Microsoft Works
* OpenOffice.org Writer
* PolyEdit
* WordPad
* WordPerfect

## Həmçinin bax

* Mətn redaktoru
# Mozilla

| Mozilla |
| --- |
|  |
| Ümumi məlumatlar |
| Sənaye | proqram təminatı sənayesi[d] |
| Məhsulu | Mozilla Firefox |
| Təsis tarixi | 28 fevral 1998, 3 avqust 2005 |
| Baş qərargahın yeri | * San-Fransisko
 |
| Struktur |
| Ana şirkət | Mozilla Foundation |
| Rəhbərlik |
| Təsisçi | * Netscape
 |
| mozilla.org/en-US/ |
|  Vikianbarda əlaqəli mediafayllar |

**Mozilla** — çoxmənalı termin olaraq Mozilla Foundation qeyri-kommersiya şirkətinin proqram fəaliyyətini və bu proqram çərçivəsində istehsal olunan bir çox proqram məhsullarını bildirmək üçün işlədilir.

**Mozilla** aşağıdakı mənalarda işlənə bilər:

* Mozilla Firefox – populyar brauzer
* Kod adı Netscape Navigator
* Mozilla Foundation — qeyri-kommersiya təşkilatı
	+ Mozilla Corporation
	+ Mozilla Messaging
* Mozilla (talisman) — Mozilla Foundation-ın və hazırda fəaliyyəti dayandırılan Netscape Communications Corporation-ın talismanı (maskot)

## İstinadlar

## Xarici keçidlər

* mozilla.org/en-US/ — rəsmi saytı
# Proqramçı

Yandex ofisində proqramçılar
**Proqramçı** — proqramlaşdırma dillərindən və ya müəyyən kodlaşmadan istifadə etməklə kompüterdə proqram yazmaqla və ya hazır proqramlarda düzəlişlər etməklə məşğul olan şəxs.

İki tip proqramçı olur: tətbiqi proqramçı və sistem proqramçısı.

Hər ilin 256-cı günü proqramçılar günü kimi qeyd olunur.

Dünyanın ilk proqramçısı Ada Lavleys hesab olunur.
# Microsoft Teams

| Microsoft Teams |
| --- |
|  |
| Tipi | onlayn xidmət[d] |
| Tərtibatçı | Microsoft |
| Əməliyyat sistemi | Microsoft Windows, macOS, İOS, Android |
| İnterfeysin dili | ingilis dili, Alban dili, Akan dili, ərəb dili, Azərbaycan dili, Bask dili, katalan dili, xorvat dili, çex dili, Dan dili, Niderland dili, Eston dili, Filippin dili, fin dili, fransız dili, Qalisiya dili, alman dili, Hind dili, Macar dili, İsland dili, İndoneziya dili, italyan dili, yapon dili, Koreya dili, Latış dili, Litva dili, Bukmol, Nyunorsk, polyak dili, portuqal dili, rus dili, serbcə, sadələşdirilmiş Çin dili[d], Slovak dili, Sloven dili, ispan dili, isveç dili, tay dili, klassik Çin dili, türk dili, Vyetnam dili, Vall dili, yunan dili |
| Yayımlanma tarixi | noyabr 2016 |
| Platforma | Microsoft Windows |
| Sonuncu versiya | * 1416/1.0.0.2023213504
* 5.22.0
* 1.6.00.33757
* 1.7.00.6058
 |
| Sayt | teams.microsoft.com |
|  Vikianbarda əlaqəli mediafayllar |

**Microsoft Teams** — işgüzar söhbətlər, iclaslar, qeydlər və əlavələrinizi birləşdirən platforma. Microsoft tərəfindən "Slack"a rəqib olaraq hazırlanıb və 2016-cı ilin noyabrında rəsmi olaraq buraxılıb.

Microsoft Teams komandalar, siniflər və ya qruplar üçün faylları bölüşmək, danışmaq və əməkdaşlıq etmək üçün bir platformadır. Mətn söhbəti ilə yanaşı, video zəng və ekran paylaşımı da etmək münkündür.

2023-cü ilin yanvar ayına olan məlumata görə, onun aylıq təxminən 280 milyon istifadəçisi var.

## Xüsusiyyətləri

Microsoft Teams Office 365-də komanda söhbətləri, zənglər, iclaslar və xüsusi mesajlar üçün söhbət platformasıdır. Microsoft Teams genişlədilə bilən və özəlləşdirilə bilən olmağının yanında həm də, qurumunuzun ən həssas iş birliklərini gizli qalmağını təşkil etməyə istiqamətlənmiş təhlükəsizlik xüsusiyyətlərini və standartları qarşılayır. Microsoft Teams-ə fiziki məhdudiyyətili adamlar üçün, xüsusi olaraq və ya komandalarda söhbət etməyi asanlaşdıran xüsusiyyətlər daxildir. Bir komanda içində çoxlu söhbət qrupları və ya kanalları yaradıla bilər. İstifadəçilərin üz-üzə görüşməya ehtiyac duymaları vəziyyətində tək bir tıxlama ilə digər kanal üzvlərinə birbaşa Skype səsli və ya görüntülü zəng etmək mümkündür.

## İstifadəsi

Microsoft Teamsda bir komanda içində paylaşılan sənədlər, elektronik cədvəllər, təqdimatlar və bənzərləri, Microsoftun OneDrive bulud anbarında və yerli bir SharePoint mühitində saxlanılan bir kopyayla sinxron edilir və beləliklə hər komanda üzvünun hər zaman ən yeni versiyaya girişi olur. Bu paylaşılan sənədlərin birlikdə işləməsidə də mümkündür.

Microsoft Teams proqramının sol gəzinmə çubuğunda Fəaliyyət, Söhbət, Komandalar, Mesajlar və Sənədlər üçün bölmələr olur. Slack kimi adının birbaşa göstərilməsi vəziyyətində diqqətini çəkən mesajın yanında istifadəçi qırmızı bir bayraq və ya nida işarəsi alır.

## İstinadlar

## Xarici keçidlər
# Gəzici istifadəçi profili

**Gəzici istifadəçi profili** (en. roaming user profile) - Microsoft Windows əməliyyat sistemləri ailəsində Windows Server domeninə qoşulmuş istifadəçilərə lokal şəbəkənin müxtəlif kompüterlərindən əməliyyat sisteminə daxil olarkən öz profilinə erişmə hüququ əldə etməyə imkan verən texnologiya. *Gəzici istifadəçi profilinə* proqramların, sənədlərin köklənmiş parametrləri, iş mühiti, o cümlədən simgələrin iş masasında yerləşməsi və başqa parametrlər daxildir. Sistemdən çıxarkən profilin bütün dəyişdirilmiş parametrləri və sənədlər server ilə sinxronlaşır.

## Ədəbiyyat

* İsmayıl Calallı (Sadıqov), “İnformatika terminlərinin izahlı lüğəti”, 2017, “Bakı” nəşriyyatı, 996 s.
# GPF

**GPF (ümumi qoruma xətası)** (ing. *GPF (general protection fault)*, ru. *общее нарушение защиты*) – Windows əməliyyat sistemində: verilmiş proqram tərəfindən ayrılmayan yaddaş sahəsinə prosessor tərəfindən aşkarlanan müraciət xətası. Adətən, proqramda olan yanlışlıq və ya onun düzgün olmayan konfiqurasiyası səbəbindən yaranır.

## Ədəbiyyat

* İsmayıl Calallı (Sadıqov), "İnformatika terminlərinin izahlı lüğəti", 2017, "Bakı" nəşriyyatı, 996 s.